b'\n_START_ARTICLE_\nLiisa Keltikangas-J\xc3\xa4rvinen\n_START_SECTION_\nUra\n_START_PARAGRAPH_\nKeltikangas-J\xc3\xa4rvinen v\xc3\xa4itteli filosofian tohtoriksi vuonna 1977, ja h\xc3\xa4n on toiminut vuodesta 1992 l\xc3\xa4htien Helsingin yliopistossa psykologian professorina. H\xc3\xa4n johtaa persoonallisuuspsykologian alaan kuuluvaa Personality and Well-being -tutkimusryhm\xc3\xa4\xc3\xa4._NEWLINE_Keltikangas-J\xc3\xa4rvinen on tutkinut synnynn\xc3\xa4isi\xc3\xa4 temperamenttieroja monitieteisen, vuosikymmeni\xc3\xa4 kattavan pitkitt\xc3\xa4istutkimusaineiston avulla. H\xc3\xa4n on yhdist\xc3\xa4nyt tutkimusryhm\xc3\xa4ns\xc3\xa4 l\xc3\xb6yd\xc3\xb6ksi\xc3\xa4 varhaiskasvatukseen ja koulupedagogiikkaan. Ty\xc3\xb6n tavoitteena on ollut edist\xc3\xa4\xc3\xa4 lasten ja nuorten hyvinvointia ja erilaisuuden ymm\xc3\xa4rt\xc3\xa4mist\xc3\xa4 sek\xc3\xa4 ehk\xc3\xa4ist\xc3\xa4 syrj\xc3\xa4ytymist\xc3\xa4. Keltikangas-J\xc3\xa4rvinen ja h\xc3\xa4nen kollegansa ovat mitanneet opettajankoulutukseen hakevien ja opiskelijoiksi valittujen persoonallisuutta.\n_START_SECTION_\nPalkinnot ja tunnustukset\n_START_PARAGRAPH_\nProfessoriliitto valitsi Liisa Keltikangas-J\xc3\xa4rvisen Vuoden professoriksi 2008. Suomen tietokirjailijat ry palkitsi h\xc3\xa4net Tietokirjailijapalkinnolla 2001. Lauri J\xc3\xa4ntin s\xc3\xa4\xc3\xa4ti\xc3\xb6 my\xc3\xb6nsi h\xc3\xa4nelle tietokirjapalkinnon teoksesta Sosiaalisuus ja sosiaaliset taidot vuonna 2011. _NEWLINE_Professori Keltikangas-J\xc3\xa4rvinen on ollut Suomalaisen Tiedeakatemian j\xc3\xa4sen vuodesta 2001 ja Academia Europ\xc3\xa6an j\xc3\xa4sen vuodesta 2013.'